**Ec. 7072 / 30.08.2017**

**ACORD – CADRU DE SERVICII**

**nr. ............... data ..........................**

1. **PĂRŢILE CONTRACTANTE**

**OFICIUL NAŢIONAL AL REGISTRULUI COMERŢULUI**, cu sediul în Bucureşti, B-dul. Unirii, nr. 74, Bl. J3b, Tr. II + III, Sector 3, telefon/fax 021.316.08.04/021.316.08.03, cod de identificare fiscală 14942091, cont nr**.** RO72TREZ7035032XXX011591, deschis la Trezoreria Sector 3, reprezentat prin **Director General – Valentina BURDESCU şi Director Direcţia Economică – Georgeta BĂLAN**, în calitate de **PROMITENT – ACHIZITOR**, pe de o parte

şi

**..............................................** cu sediul ......................................, telefon ................., fax ................., e-mail: ………………….., înregistrată în Registrul Comerţului sub nr. ........................, cod unic de înregistrare ..............................., având cont nr. ........................, deschis la Trezoreria ...................................., reprezentată prin **....................................,** având funcția de **...........................**,în calitate de **PROMITENT –** **PRESTATOR,**

În temeiul art. 101 alin. (2) din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului – cadru din Legea nr. 98/2016 privind achizițiile publice și a Procedurii operaționale privind organizarea și desfășurarea achizițiilor prin procedura simplificată proprie Nr. Ec. 695/17.01.2017, au convenit încheierea prezentului acordului – cadru în următoarele condiții:

**II. OBIECTUL ACORDULUI – CADRU**

**2.1.** Obiectul prezentului acord – cadru îl constituie stabilirea cadrului general aplicabil contractelor subsecvente ce urmează a fi încheiate în vederea prestării serviciilor poştale de distribuire a corespondenţei pentru Oficiul Național al Registrului Comerțului – sediul central şi oficiile registrului comerţului de pe lângă tribunalele teritoriale, astfel cum au fost solicitate de către promitentul – achizitor, **prin caietul de sarcini şi ofertate de către promitentul – prestator prin oferta depusă**.

**III. DURATA ACORDULUI – CADRU**

**3.1.** Prezentul acord – cadru intră în vigoare la data ………… și este valabil pe o perioadă de **24 luni**.

**IV. DOCUMENTELE ACORDULUI – CADRU**

**4.1.** Documentele acordului – cadru sunt:

a) Caietul de sarcini (Anexa 1);

b) Propunere tehnică şi financiară (Anexa 2);

c) Lista locațiilor de prestare a serviciilor (Anexa 3).

**V. PREŢUL UNITAR. MODALITATEA DE PLATĂ**

**5.1.** Valoarea maximă totală pentru întregul acord – cadru este de **……………….lei fără TVA**, la care se adaugă TVA conform prevederilor legale în vigoare.

**5.2.** Prețurile pentru prestarea serviciilor care fac obiectul prezentului acord – cadru sunt următoarele:

|  |  |  |
| --- | --- | --- |
| **Serviciu** | **Criteriu de referință** | **Preț unitar lei fără TVA** |
| **Corespondenţă neprioritară internă din serviciul standard** | **Trepte de greutate (grame)** |  |
| până la 20 g |
| între 21-50 g |  |
| între 51-100 g |  |
| între 101-250 g |  |
| între 251-500 g |  |
| între 501-1000 g |  |
| între 1001-2000 g |  |
| **Corespondenţă neprioritară internă cu serviciul recomandat** | până la 20 g |  |
| între 21-50 g |  |
| între 51-100 g |  |
| între 101-250 g |  |
| între 251-500 g |  |
| între 501-1000 g |  |
| între 1001-2000 g |  |
| **Corespondenţă neprioritară internă cu confirmare de primire** | până la 20 g |  |
| între 21-50 g |  |
| între 51-100 g |  |
| între 101-250 g |  |
| între 251-500 g |  |
| între 501-1000 g |  |
| între 1001-2000 g |  |
| **Corespondenţă prioritară internaţională/intracomunitară cu confirmare de primire** | până la 20 g |  |
| între 21-50 g |  |
| între 51-100 g |  |
| între 101-250 g |  |
| între 251-500 g |  |
| între 501-1000 g |  |
| între 1001-2000 g |  |
| **Acte de procedură** | Comunicări, citații, hotărâri etc. |  |
| **Căsuţă poştală** | Căsuță poștală nominală |  |

**5.3.** Preţurile unitare în lei din ofertă sunt ferme şi nu pot fi modificate la încheierea acordului – cadru/contractelor subsecvente şi nici ulterior, pe toată durata derulării acordului – cadru, indiferent de modul în care se va efectua plata.

**5.4.** Plata serviciilor poștale se va face în termen de maxim 30 zile calculate conform art. 6 din Legea nr. 72/2013.

**5.5.** Promitentul - prestator va emite lunar factura pentru serviciile prestate. Efectuarea plăţii facturii este condiţionată de anexarea la aceasta a borderourilor de prezentare ale trimiterilor poştale corespunzătoare Oficiului Naţional al registrului Comerţului – sediul central şi oficiilor registrelor comerţului de pe lângă tribunale.

**5.6.** Facturile vor fi emise lunar de către promitentul-prestator, pentru prestaţiile din luna anterioară şi vor fi însoţite de un centralizator conţinând toate categoriile de trimiteri aferente acesteia. Centralizatorul trimiterilor va cuprinde detalii ale expedierilor, cum ar fi: nume expeditor, destinatar, număr document, data preluării, greutate, tarif, în vederea verificării volumului şi valorilor serviciilor facturate.

**5.7.** Facturile vor conţine, în mod obligatoriu, elementele precizate în ultimele modificări ale legislaţiei fiscale.

**5.8.** Plata se consideră efectuată la data confirmării debitării contului promitentului – achizitor de către trezorerie.

**5.9.** Termenul prevăzut la art. 5.4. va putea fi decalat în situația în care nu sunt îndeplinite condițiile prevăzute la pct. 4 din Ordinul nr. 1792/2002, din motive independente de autoritatea contractantă, sau în cazul în care apar dispoziții legale care modifică perioada de plată pentru instituțiile publice.

**5.10.** Ajustarea preţului contractului va fi posibilă, în conformitate cu prevederile art. 28 alin. (5) din H.G. nr. 395/2016, cu modificările şi completările ulterioare, numai în cazul în care au loc modificări legislative, al căror efect se reflectă în creşterea/diminuarea costurilor pe care s-a fundamentat preţul contractului.

**VI. CONDIŢII DE DERULARE A CONTRACTELOR SUBSECVENTE**

**6.1.** Contractele subsecvente prezentului acord – cadru se vor încheia în funcţie de fondurile alocate cu această destinaţie şi în funcţie de necesităţile efective ale promitentului – achizitor.

    VII. **OBLIGAŢIILE PROMITENTULUI – ACHIZITOR**

7.1. Promitentul – achizitor se obligă ca, în baza contractelor subsecvente atribuite promitentului – prestator, să achiziţioneze serviciile ce fac obiectul fiecărui contract subsecvent, în condiţiile convenite în prezentul acord – cadru.

7.2. Promitentul – achizitor se obligă să nu achiziţioneze pe durata acordului – cadru serviciile care fac obiectul acestuia de la un alt operator economic, cu excepţia cazului în care promitentul – prestator declară că nu mai are capacitatea de a le presta.

**7.3.** Promitentul – achizitor se obligă să achite contravaloarea serviciilor prestate de promitentul – prestator.

**7.4.** Promitentul – achizitor se obligă să desemneze persoanele autorizate pentru derularea acordului – cadru şi contractelor subsecvente.

**7.5.**Promitentul – achizitor se obligă să ambaleze şi să sigileze corespunzător plicurile şi/sau coletele care urmează să fie transportate.

**7.6.** Promitentul – achizitor se obligă să întocmească și să predea promitentului – prestator, actele necesare în raport cu natura mărfii.

**7.7.** Promitentul – achizitor se obligă ca la toate expedițiile să aibă adresa clară, persoana de contact și număr de telefon, să specifice condițiile în care va fi efectuat transportul și manipularea, astfel încât acestea să fie făcute în condiții de maximă siguranță.

   VIII. **OBLIGAŢIILE PROMITENTULUI – PRESTATOR**

8.1. Promitentul – prestator se obligă ca, în baza contractelor subsecvente încheiate cu promitentul – achizitor, să presteze, la solicitarea promitentului – achizitor, servicii poștale pentru Oficiul Naţional al Registrului Comerţului şi pentru oficiile registrului comerţului de pe lângă tribunale, în condiţiile convenite în prezentul acord – cadru, caietul de sarcini şi ofertă.

**8.****2.** Promitentul – prestator se obligă ca serviciile prestate să respecte cel puţin calitatea solicitată prin caietul de sarcini şi prevăzută în propunerea tehnică a acestuia, anexe la prezentul acord – cadru.

8.3. Promitentul – prestator se obligă să nu transfere total sau parţial obligaţiile asumate prin prezentul acord – cadru.

**8.4.** Promitentul – prestator se obligă să desemneze persoanele autorizate pentru derularea acordului – cadru şi contractelor subsecvente.

**8.5.** Promitentul– prestator se obligă să verifice coletele puse la dispoziţie pentru expediţie, refuzându-le pe cele ambalate necorespunzător şi care prezintă riscul de a fi deteriorate.

**8.6.** În cazul apariției unei situații independente de voința părților, care nu a putut fi prevăzută la încheierea contractului subsecvent și care face imposibilă încheierea, de către promitentul – achizitor a unui nou contract subsecvent, promitentul – prestator se obligă să asigure continuitatea serviciilor prestate, până la înlăturarea cauzei generatoare a imposibilității.

 **IX. PRESTAREA SERVICIILOR. CONDIŢII DE RECEPŢIE**

**9.1.** Promitentul - prestator are următoarele obligații privind **preluarea, livrarea, returnarea și păstrarea trimiterilor poștale**:

**9.1.1.** Promitentul – prestator trebuie să asigure preluarea zilnică a trimiterilor conţinând corespondenţa autorităţii contractante şi să efectueze expedierea la adresele marcate pe plicuri, indiferent de numărul de plicuri.

**9.1.2.** Promitentul – prestator are obligaţia de a prelua şi de a preda trimiterea poştală chiar dacă aceasta nu poartă inscripţionat codul poştal.

**9.1.3.** Preluarea trimiterilor se face pe baza unui borderou de predare - primire şi a unui borderou centralizator al trimiterilor.

Lunar se va întocmi un borderou centralizator al trimiterilor poştale. Borderourile întocmite pentru fiecare expediţie vor conţine rubrici pentru toate elementele ce pot identifica o trimitere poştală cum ar fi: număr de înregistrare, dată, oră, greutate, adresă destinatar, categorie trimitere, greutate, etc.

Orice documente utilizate de promitentul - prestator sau formulare pretipărite pentru preluarea trimiterilor vor fi puse la dispoziţia beneficiarului cu titlu gratuit.

**9.1.4.** Toate trimiterile poştale care sunt preluate de la expeditor într-o zi trebuie sa fie datate în aceeaşi zi de către promitentul - prestator.

**9.1.5.** Pentru trimiterile poştale nu se acceptă termene de livrare mai mari decât:

- 3 zile lucrătoare pentru trimiterile interne livrate în acelaşi judeţ,

- 5 zile lucrătoare pentru trimiterile interne livrate în restul ţării,

- 10 zile lucrătoare pentru trimiterile externe livrate în ţările de pe teritoriul Europei/Uniunii Europene,

- 10 zile lucrătoare pentru trimiterile externe livrate în ţările din afara Europei/ Uniunii Europene,

în condiţiile respectării intervalului orar pentru predarea trimiterilor, stabilit conform Caietului de sarcini.

**9.1.6.** Promitentul - prestator va asigura desfăşurarea activităţilor aferente operaţiunii de francare a trimiterilor poştale ce au fost preluate de la autoritatea contractantă. Se vor utiliza mijloacele/utilajele promitentului-prestator pentru efectuarea operaţiunilor de francare a trimiterilor poştale.

**9.1.7.** Promitentul - prestator va asigura returnarea la sediul autorităţii contractante a scrisorilor recomandate al căror destinatar nu a fost găsit la locul de destinaţie, precum şi returnarea la sediul autorităţii contractante a borderourilor completate cu numerele de înregistrare ale scrisorilor recomandate.

**9.1.8.** Nu se vor percepe tarife suplimentare pentru returnarea la expeditor a trimiterii poştale sau pentru păstrarea trimiterii poştale la dispoziţia destinatarului.

**9.1.9.** Promitentul - prestator are obligaţia de a păstra la punctul de contact deservit de personal trimiterile poştale înregistrate, în vederea predării acestora destinatarului prin prezentarea acestuia la punctul de contact, un termen de 10 zile, începând din ziua următoare avizării destinatarului trimiterilor poştale înregistrate. În situația în care rezultă în mod evident că destinatarul nu se va putea prezenta la punctul de contact în vederea ridicării trimiterii poştale, aceasta se va returna imediat expeditorului.

**9.1.10.** Autoritatea contractantă are obligaţia de a nu introduce în reţeaua poştală trimiteri poştale a căror expediere este interzisă, astfel cum este prevăzut în OUG nr. 13/2013, precum:

1. trimiteri poştale constând în bunuri care, prin natura lor sau prin modul cum sunt ambalate, pot pricinui pagube persoanelor, mediului, instalaţiilor utilizate sau celorlalte bunuri;
2. trimiteri poştale constând în bunuri al căror transport este interzis prin dispoziţii legale, fie chiar şi numai pe o porţiune din parcurs;
3. în caz de nerespectare a condițiilor de expediere generale și speciale, trimiteri poştale constând în bunuri pentru care sunt stabilite condiţii speciale de transport, prin dispoziţii legale administrative, economice, sanitare, veterinare, fitosanitare şi altele similare, cu încălcarea condiţiilor obligatorii prevăzute prin aceste dispoziţii;
4. în caz de nerespectare a condițiilor de expediere generale și speciale, trimiterile poştale constând în bunuri al căror transport, încărcare, descărcare sau transbordare prezintă greutăţi privind manipularea în raport cu mijloacele sau instalaţiile promitentului - prestator, în condiţiile tehnice şi de exploatare convenite de către aceasta cu expeditorul, pentru fiecare caz;
5. trimiteri poştale al căror ambalaj prezintă inscripţii care contravin ordinii publice sau bunelor moravuri, precum şi trimiterile poştale constând în bunuri care contravin ordinii publice sau bunelor moravuri, dacă se depun neambalate sau în ambalaj transparent;

f) trimiteri poştale care poartă etichete sau inscripţii vechi neîndepărtate;

g) trimiteri poştale francate cu timbre imprimate decupate din efecte poștale sau prin oricare alt mijloc fraudulos de francare.

**9.1.11.** Autoritatea contractantă are obligaţia de a nu introduce în trimiterile poştale cu tarif inferior trimiterii poştale pentru care sunt stabilite tarife superioare sau tarife care prin însumare depăşesc tariful trimiterii în care au fost introduse.

**9.2.** În cazul **corespondenţei cu confirmare** **de primire** se va asigura obligatoriu returnarea confirmării de primire semnată de către destinatar pentru trimiterile interne/externe. Documentul prin care se confirmă primirea trimiterii de către destinatar va fi remis la sediul expeditorului în original.

**9.2.1.** Dovada predării trimiterii va fi remisă beneficiarului de către promitentul-prestator după predarea trimiterilor la destinatar, cu semnătura destinatarului. Documentul va avea rubrici care să permită înscrierea informaţiilor prevăzute în caietul de sarcini.

**9.2.2.** Dovada predării trimiterii reprezintă un formular pretipărit pe care promitentul - prestator îl va pune la dispoziţia beneficiarului cu titlu gratuit.

**9.2.3.** Trimiterile se predau de către promitentul - prestator destinatarilor persoane juridice, pe bază de semnătură, respectiv persoanelor fizice sau în lipsa acestora, membrilor majori ai familiilor acestora, astfel cum este exemplificat în caietul de sarcini, în urma legitimării primitorilor și pe baza semnăturii acestora.

**9.2.4.** Dacă livrarea trimiterii nu se poate face la sediul/domiciliul destinatarului, promitentul - prestator va notifica destinatarul despre trimiterea poştală ce îi este adresată. Trimiterea va fi păstrată de promitentul - prestator la un sediu al său situat din punct de vedere administrativ în aceeaşi localitate cu destinatarul o perioadă de cel puţin 10 zile astfel încât destinatarul să o poată ridica înăuntrul acestei perioade. Înăuntrul acestei perioade promitentul - prestator are obligaţia unor încercări multiple de livrare - avizare, să încerce predarea trimiterii la destinatar de cel puţin 2 ori în termen de maxim 10 zile avizare, reavizare gratuită către destinatar cu dovada prin ştampilă cu data, numele/prenumele şi semnătura agentului poştal pentru fiecare avizare – reavizare, iar în cazul în care destinatarul nu este găsit la locul destinaţiei şi nu răspunde avizărilor, plicul conţinând corespondenţa se va returna gratuit la sediul autorităţii contractante. Pe plic se menţionează datele şi orele avizării.

**9.2.5.** În cazul în care corespondenţa nu a putut fi predată destinatarului, aceasta va fi returnată expeditorului fără costuri suplimentare, iar pentru aceste trimiteri, se va menționa motivul nepredării și data la care se face returnarea. Predarea trimiterilor retur şi a confirmarilor de primire se vor face în baza unui borderou.

**9.2.6.** Distribuirea zilnică a corespondenţei către persoanele fizice şi juridice din toată ţara pe bază de ştampilă cu data, numele/prenumele primitorului, semnătură.

**9.2.7.** Lacorespondenţa retur – se va face dovada trimiterii către destinatar în localitatea de destinaţie, conform prevederilor din caietul de sarcini.

**9.2.8.** Promitentul - prestator trebuie sa asigure integritatea documentelor si coletelor din momentul preluării de la autoritatea contractantă şi până la predarea acestora la beneficiar.

**9.2.9.** Promitentul - prestator trebuie să asigure urmărirea trimiterilor poştale interne şi externe prin reţeaua sa.

**9.2.10.** Promitentul - prestator are obligaţia de a stabili timpii de livrare garantaţi, care încep de la depunerea trimiterii poştale şi care vor respecta următoarele condiţii:

 a) în cazul trimiterilor poştale interne, timpii de livrare nu vor depăşi 12 ore în aceeaşi localitate, 24 de ore între reşedinţele de judeţ şi intrajudeţean, respectiv 36 de ore între localităţi;

 b) în cazul trimiterilor poştale internaţionale/intracomunitare, timpul cât trimiterea poştală se află pe teritoriul României nu poate depăşi limitele prevăzute la lit. a);

 c) în cazul trimiterilor poştale internaţionale/intracomunitare, timpul cât trimiterea poştală se află în afara teritoriului României nu poate depăşi timpul în care aceeaşi trimitere poştală s-ar afla în afara teritoriului României în cazul în care ar face obiectul serviciului poştal standard prestat de furnizorii de serviciu universal.

**9.2.11.** În caz de pierdere, furt, distrugere, deteriorare, întârziere și nerespectare a condițiilor de rambursare sunt aplicabile prevederile art. 42 din Ordonanţa de urgenţă a Guvernului nr. 13/2013, cu modificările şi completările ulterioare. Sumele reprezentând despăgubiri vor fi calculate de beneficiar şi vor fi comunicate în scris promitentul - prestator, urmând a se deduce din valoarea facturată.

**9.3.** Promitentul - prestator va asigura urmărirea electronică atât a trimiterii poştale cât şi a confirmarii de primire.

**9.3.1.** La solicitarea beneficiarului, promitentul - prestator va transmite acestuia în timp real informaţii atât despre toate trimiterile care compun o expediţie, cât şi pentru fiecare trimitere sau confirmare de primire în parte.

**9.3.2.** Promitentul - prestator va comunica modalitatea de urmărire electronică a trimiterilor poştale înregistrate.

**9.3.3.** Atunci când natura bunului care face obiectul unei trimiteri poştale cere ca el să fie ambalat, promitentul - prestator trebuie să protejeze acest bun conform standardelor şi normelor tehnice în vigoare. Pe toată durata operaţiunilor de preluare, prelucrare, transport şi livrare la destinatari, promitentul - prestator răspunde pentru pierderea totală sau parţială a bunului expediat, precum şi pentru pagubele pricinuite persoanelor, mediului, instalaţiilor utilizate sau celorlalte bunuri.

**9.3.4.** Promitentul - prestator trebuie să asigure integritatea documentelor expediate din momentul ridicarii acestora de la sediul autorităţii contractante şi până la predarea acestora la destinatar. Reprezentaţii promitentul - prestator au obligaţia de a verifica modul de ambalare, sigilare şi starea exterioară a trimiterilor. În situaţia că nu sunt corespunzătoare, vor preveni autorităţile contractante asupra riscului deteriorării prin manevrele de manipulare pe parcursul prelucrării şi vor solicita ambalarea şi sigilarea corespunzătoare în vederea preluării.

**9.4.1.** În privința obligației de a conserva trimiterile poștale și de a nu viola secretul corespondenței, promitentul - prestator nu trebuie să utilizeze, pe întreaga perioadă în care se află în posesia trimiterii poştale, metode de manipulare a trimiterilor poştale care pot altera/deteriora, prin intervenţia unor factori externi, trimiterea poştală ori conţinutul acesteia.

**9.4.2.** Promitentul - prestator are obligaţia de a nu deschide trimiterea poştală, şi de a nu condiţiona prestarea serviciilor poştale de deschiderea trimiterii poştale depusă închisă.

are obligaţia de a nu utiliza metode de manipulare a trimiterilor poştale care pot da oricăror persoane, inclusiv angajaţilor proprii, posibilitatea de a cunoaşte conţinutul trimiterii poştale.

**9.4.3.** Promitentul - prestator are obligaţia de a nu divulga şi de a nu oferi terţilor posibilitatea de a lua cunoştinţă, în orice mod şi în orice moment al prestării serviciilor poştale, de informaţii referitoare la identitatea sau la alte date cu caracter personal ale deponentului, expeditorului sau destinatarului trimiterii poştale ori de conţinutul trimiterii poştale, cu excepţia cazurilor prevăzute de lege.

**9.4.4.** Promitentul - prestator are obligaţia de a asigura securitatea poştală, în special în ceea ce priveşte securitatea reţelei poştale publice şi a instalaţiilor poştale.

**9.5.** Promitentul - prestator are obligaţia de a nu divulga publicului informaţii referitoare la identitatea expeditorului sau a destinatarului trimiterii poştale, la conţinutul sau valoarea trimiterii poştale.

**X.** **GARANŢIA DE BUNĂ EXECUŢIE A CONTRACTELOR SUBSECVENTE**

**10.1.** Nu se solicită garanție de bună-execuție în temeiul art. 39 alin.(2) din H.G. nr. 395/2016.

**XI. REGULI PRIVIND ACORDAREA DESPĂGUBIRILOR**

**11.1.** Pagubele indirecte (în special cele raportate la valoarea bunurilor introduse în
trimiterile poştale) şi beneficiile nerealizate nu se despăgubesc.

**11.2.**  Pierderea completă a conţinutului este echivalentă cu pierderea trimiterii poştale.

* 1. Când autoritatea contractantă a declarat o valoare mai mică decât cea reală, despăgubirea este la nivelul valorii declarate.
	2. Dobânda legală se calculează până în ziua anterioară datei la care autoritatea a primit trimiterea recomandată prin care promitentul - prestator îi comunică acordarea şi cuantumul despăgubirilor.
	3. Plata despăgubirilor se face în numerar, la cel mai apropiat oficiu poştal de adresa expeditorului menţionată în reclamaţie. Părţile pot conveni modificarea locului sau a modalităţii de plată.
	4. Autoritatea contractantă este obligată să restituie despăgubirile acordate în cazul în care, ulterior, trimiterea poştală care face obiectul reclamaţiei prealabile este găsită.
	5. Nu se acordă despăgubiri pentru trimiterile poştale neînregistrate.
	6. Promitentul-prestator nu răspunde în cazul pierderii totale, parţiale ori al deteriorării trimiterii poştale, dacă aceste împrejurări au survenit datorită instalaţiilor fizice ale destinatarilor prin intermediul cărora se livrează trimiterile poştale (ex: cutia poştală a destinatarului).
	7. Pentru trimiterile intracomunitare şi internaţionale prezentate pe teritoriul României, promitentul - prestator răspunde în baza prevederilor Convenţiei Poştale Universale şi a protocolului său final, adoptate prin Legea nr. 24 din 28 martie 2006, privind ratificarea actelor adoptate de Congresul Uniunii Poştale Universale la Bucureşti la 5 octombrie 2004.
	8. În cazul în care livrarea trimiterii poştale colectate de către promitentul - prestator se realizează
	de către un alt furnizor, promitentul - prestator răspunde din momentul acceptării până în momentul în care trimiterea este predată furnizorului, la locul de predare stabilit, moment din care
	responsabilitatea este preluată de către celălalt furnizor.

 **XII. SANCŢIUNI PENTRU NEÎNDEPLINIREA OBLIGAŢIILOR CONTRACTUALE**

**12.1.** În cazul în care, din vina sa exclusivă, promitentul – prestator nu îşi îndeplineşte obligaţiile asumate prin contract, acesta va răspunde conform prevederilor legale în vigoare.

**12.2.** În cazul în care promitentul – achizitor, din vina sa exclusivă, nu onorează facturile în termenul prevăzut, cu excepția situației prevăzute la art. 5.9., atunci promitentul – prestator are dreptul de a percepe penalităţi de 0,1% pe zi de întârziere, calculată la valoarea neachitată, de la data scadenţei şi până la data efectuării plăţii integrale.

**12.3.** În vederea acordării de despăgubiri, promitentul-achizitor este obligat să introducă, în termen de 6 luni calculat de la data depunerii trimiterii poştale la punctul de acces, în cazul trimiterilor poştale interne, sau din ziua următoare datei depunerii trimiterii poştale la punctul de acces, în cazul trimiterilor poştale internaţionale, o reclamaţie prealabilă privind neîndeplinirea de către promitentul - prestator a obligaţiilor sale contractuale.

**12.4.** Promitentul - achizitor poate transmite reclamaţia prealabilă la orice punct de acces deservit de personal, prin completarea formularului-tip pus la dispoziţia sa în mod gratuit de către promitentul - prestator şi prezentarea dovezii depunerii trimiterii în reţeaua poştală.

**12.5.** Promitentul - prestator are obligaţia de a soluţiona reclamaţia prealabilă în termen de 3 luni de la data introducerii.

**12.6.** În cazul în care reclamaţia prealabilă nu a fost soluţionată în termen ori a fost soluţionată nesatisfăcător, promitentul - achizitor poate înainta o plângere ANCOM sau poate introduce o cerere de chemare în judecată la instanţa competentă.

**12.7.** În toate cazurile, termenul pentru înaintarea plângerii sau pentru introducerea cererii de chemare în judecată este de un an, termenul de prescripție începând să curgă de la data trimiterii poștale.

**12.8.** Reclamaţia prealabilă poate fi introdusă şi de destinatar.

**12.9.** Promitentul - achizitor poate renunţa la dreptul său de despăgubire în favoarea
destinatarului.

**12.10.** Promitentul - prestator răspunde pentru trimiterile poştale internaţionale în conformitate cu prevederile acordurilor internaţionale la care România este parte.

**XIII. FORŢA MAJORĂ**

**13.1.** Forţa majoră este avizată de Camera de Comerţ și Industrie competentă.

 **13.2.** Forţa majoră exonerează părţile contractante de îndeplinirea obligaţiilor asumate prin prezentul acord – cadru, pe toată perioada în care aceasta acţionează.

**13.3.** Îndeplinirea acordului – cadru va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**13.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**13.5.** Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului acord – cadru, fără ca vreuna din părţi să poată pretinde celeilalte daune – interese.

**XIV. MODIFICAREA ȘI ÎNCETAREA ACORDULUI – CADRU/CONTRACTELOR SUBSECVENTE**

**14.1.** Modificarea acordului – cadru/contractelor subsecvente se poate realiza cu respectarea condițiilor corespunzătoare, prevăzute la art. 221 din Legea nr. 98/2016. Promitentul – achizitor are dreptul de a denunța unilateral acordul – cadru/contractele subsecvente în cazul în care promitentul – prestator nu înțelege să respecte prevederile legale privind modificarea contractelor.

**14.2.** Prezentul acord – cadru încetează în următoarele situaţii:

a) prin ajungerea la termenul de finalizare;

b) prin acordul părţilor;

c) reziliere, conform prevederilor art. 14.3;

d) caz de forţă majoră în situaţia prevăzută la art. XIII.

**14.3.** Promitentul – achizitor îşi rezervă dreptul de a rezilia parţial/în întregime acordul – cadru şi, implicit, contractul subsecvent, în oricare din următoarele situaţii:

a) în cazul în care se înregistrează trei procese – verbale de recepţie, pe perioada derulării unui contract subsecvent, în care au fost consemnate nereguli cu privire la modul de îndeplinire a contractului subsecvent, iar acestea nu au fost remediate în termenul prevăzut;

b) în cazul în care promitentul – achizitor a transmis, prin fax, e-mail sau poştă, cel puţin două notificări cu privire la neîndeplinirea de către promitentul – prestator a obligaţiilor asumate, neconformităţile nefiind remediate în termenul stabilit prin notificare;

c) în situaţia în care promitentul – prestator nu mai are capacitatea de a presta serviciile ce fac obiectul ului – cadru din culpa sa, caz în care va suporta diferenţa dintre valoarea serviciilor ce urmau a fi prestate până la finalizarea acordului – cadru şi valoarea acestor servicii pe care promitentul – achizitor va fi obligat să le achiziţioneze de la alt prestator, precum şi orice alt prejudiciu produs promitentului – achizitor.

**14.4.** Promitentul – achizitor îşi rezervă dreptul de a solicita denunţarea acordului – cadru şi, implicit, a contractului subsecvent aflat în derulare, prin notificare transmisă administratorului judiciar/lichidatorului în situaţia în care promitentul – prestator a intrat în insolvență, în condiţiile stabilite de Legea nr. 85/2014, fără ca denunţarea să prejudicieze sau să afecteze dreptul la acţiune sau despăgubire pentru promitentul – achizitor, cu respectarea prevederilor art. 167 alin. (1) lit. b) și alin. (2) din Legea nr. 98/2016.

**14.5.** Încetarea acordului – cadru în oricare din situaţiile menţionate la art. 14.2. nu va avea nici un efect asupra obligaţiilor deja scadente între Părţi.

**14.6.** (1) Încetarea acordului – cadru conform art. 14.2 lit. a) nu va afecta contractul/contractele subsecvente aflate în derulare.

(2) În situaţia prevăzută la art. 14.2. lit. b), părţile vor decide, după caz, asupra încetării în acelaşi timp a contractului subsecvent aflat în derulare.

(3) Încetarea acordului – cadru conform art. 14.2. lit. c) şi d) va conduce în mod automat şi la încetarea contractului subsecvent aflat în derulare;

(4) Încetarea acordului – cadru în cazurile prevăzute la alin. (1) şi (2) nu va afecta termenii şi condiţiile din acordul – cadru care se aplică în interpretarea şi aplicarea contractelor subsecvente care rămân în derulare şi pe care le completează.

**14.7.** Cazuri specifice de încetare a contractului de achiziţie publică: Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, promitentul – achizitor are dreptul de a denunţa unilateral un contract de achiziţie publică în perioada de valabilitate a acestuia în una dintre următoarele situaţii:

a) promitentul – prestator se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016;

b) contractul nu ar fi trebuit să fie atribuit promitentului – prestator, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

**XV. SUBCONTRACTANŢI**

**15.1.** Dispozițiile legale și clauzele contractuale referitoare la subcontractanți vor fi prevăzute, după caz, în contractele subsecvente încheiate în executarea prezentului acord – cadru.

**XVI. CARACTERUL CONFIDENŢIAL AL ACORDULUI – CADRU**

**16.1.** Fără a aduce atingere execuţiei prezentului acord – cadru, promitentul – achizitor are obligaţia de a asigura garantarea protejării acelor informaţii pe care promitentul – prestator le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale acestuia, în special în ceea ce privește secretul comercial și proprietatea intelectuală.

**16.2.** Prevederile art. 16.1. se aplică în mod corespunzător și în cazul promitentului – prestator.

**XVII. SOLUȚIONAREA LITIGIILOR**

**17.1.** Părţile vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea acordului – cadru.

**17.2.** Dacă după 15 zile de la începerea acestor tratative, părţile nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti de la sediul promitentului – achizitor.

**17.3.** Documentaţia de atribuire a acordului – cadru, emisă de promitentul – achizitor, şi oferta emisă de promitentul – prestator, vor servi interpretării clauzelor contractuale în caz de divergenţă.

 **XVIII. COMUNICĂRI**

**18.1.** Orice comunicare între părţi, referitoare la îndeplinirea prezentului acord – cadru, trebuie să fie transmisă în scris, prin mijloace electronice de comunicare, sau ca excepţie, prin intermediul serviciilor poştale, fax, cu condiţia confirmării în scris a primirii comunicării.

**18.2.** Orice document scris trebuie înregistrat atât în momentul transmiterii, cât şi în momentul primirii.

**18.3.** În accepţiunea părţilor contractante, orice comunicare adresată de una dintre acestea celeilalte, este valabil îndeplinită dacă va fi transmisă la adresele menţionate în partea introductivă a prezentului acord – cadru.

**18.4.** În cazul în care comunicarea se face pe cale poştală, ea va fi transmisă prin scrisoare recomandată, cu confirmare de primire şi se consideră primită la data menţionată pe confirmarea de la oficiul primitor.

**18.5.** Dacă confirmarea se transmite prin fax sau e-mail în zile nelucrătoare, ea se consideră primită în prima zi lucrătoare după cea în care a fost expediată.

**XIX. AMENDAMENTE**

**19.1.** Părţile contractante au dreptul, pe durata îndeplinirii contractului, de a conveni modificarea clauzelor acordului – cadru, prin act adiţional.

**XX. LIMBA CARE GUVERNEAZĂ ACORDUL – CADRU. LEGEA APLICABILĂ** **ACORDULUI – CADRU**

**20.1.** Limba care guvernează acordul – cadru este limba română.

**20.2.** Acordul – cadru va fi interpretat conform legilor din România.

**XXI. ALTE CLAUZE**

**21.1.** Termenele de îndeplinire a unor obligaţii contractuale de către părţile contractante, expiră în ultima zi a termenului. În cazul în care ultima zi ce constituie termenul de îndeplinire a unor obligaţii coincide cu o sărbătoare legală ori cu o zi nelucrătoare, atunci termenul se prelungeşte până în ziua lucrătoare imediat următoare zilei de sărbătoare legală sau zilei nelucrătoare.

**XXII. DISPOZIȚII FINALE**

**22.1.** Responsabilii cu derularea acordului – cadru şi a contractelor subsecvente din partea ORCT vor fi desemnați prin decizii ale directorilor și vor colabora cu ……………….., tel. ………………, e-mail ………………… din partea ONRC.

**22.2.** Responsabilul cu derularea acordului – cadru şi a contractelor subsecvente din partea promitentului – prestator este …………………….., tel. …………………, e-mail …………………………...

**22.3.** O copie a prezentului acord – cadru va fi comunicată, prin e-mail, oficiilor registrului comerțului de pe lângă tribunalele teritoriale, conducerea acestora urmând să întreprindă toate demersurile în vederea punerii în aplicare a clauzelor contractuale.

Prezentul acord – cadru conține ………. pagini, la care se adaugă anexele prevăzute la art. 4.1. și a fost încheiat astăzi, ……………………...…, în 2 exemplare cu valoare juridică egală, câte unul pentru fiecare parte.

 **PROMITENT – ACHIZITOR PROMITENT – PRESTATOR**

Notă: Autoritatea contractantă îşi rezervă dreptul de a completa clauzele prezentului acord – cadru cu cerinţele Documentaţiei de atribuire şi specificaţiile din oferta promitentului – prestator.